**Mostovi spajaju i razdvajaju**

Zbrka i strka. Mustafa Paša mirno stoji na rubu Drave i promatra kako robovi donose i učvršćuju jedno po jedno deblo kako bi na kraju sastavili kilometrima dug most.

Visoko podignuta glava i ruke na leđima stav je Mustafa Paše već godinama.

„Ja, Mustafa paša, ovim dokumetnom potvrđujem kako će se izgraditi most pod upravom Sulejmana Veličanstvenog“ zamišlja Mustafa paša kad osjeti hladnu i tešku ruku na svom ramenu. Okrenu se i brzo kleknu na pod ljubeći Sulejmanu halje, a potom ruku.

* Kako napreduje gradnja? – upita Sulejman Veličanstveni dubokim zapovjednim glasom Mustafu kad je već ustao.
* Još nekoliko dana i gotovo – odgovori Mustafa ponosno, siguran u sebe.

Sulejman Veličanstveni okrenuo se, a njegove halje zalepršaše kad je otišao odlučna koraka.

Mustafa je krajičkom oka ugledao crvenu svjetlucavu zvijezdu. Okrenuo je glavu i ugledao Nju.

Crvena haljina i crna kosa lepršale su na vjetru kad su im se pogledi sastali. Ponosnom paši izmamila je osmijeh na lice dok su hodali jednakim koracima prema mostu u izgradnji.

Došli su do kraja mosta. Nedostajalo je još nepunih pet metara izgradnje.

Slijepa ljubav učinila je svoje. Ona se nagnula prema Mustafi i pala u Dravu. Duboka rijeka odnijela ju je daleko, daleko...

Umjesto osmijeha Mustafi je na obraz kanula suha vojnička suza jer je znao da ne može ništa učiniti.

Mostovi spajaju, ali i razdvajaju, pomislio je.

Valjalo je završiti most i poći u nova osvajanja u kojima nije bilo mjesta za suze već samo za mač koji je spremno čekao njegove snažne prste.

Lea Bartolić, 6.c

Klub pisaca „Mravac“, OŠ „Dr. Franjo Tuđman“

Radionica kreativnog pisanja „Osmo svjetsko čudo“

Beli Manastir